《应制状元红》
金朝·郝俣

仙苑奇葩别晓丛，绯衣香拂御炉风。巧移倾国无双艳，应费司花第一功。

天上异恩深雨露，世间凡卉漫铅红。情知不逐春归去，常在君王顾盼中。

作者简介：生卒年均不详，约金世宗大定十年前后在世。正隆二年（公元一一五七年）进士。仕至河东北路转运使。自号虚舟居士。俣工诗，殊有古意有虚舟居士集《中州集》传世。